Üks viimaseid probleeme oli naabril Mammuga. "Kulla inimene, miks te muudkui kõnnite hommikust õhtuni mööda tube, kõva tallaga jalanõud jalas!" kõpsas proua kord taas meie ukse taha. Mammu, kelle "kõva tallaga jalanõud" on poes müüdavad kummiseguse tallaga toasussid, kes oma toast kööki või kempsu pääsemiseks peab paratamatult mõned sammud tegema ja kes  üldse pole nii rahulik inimene kui mina, viskas ta tol korral konkreetselt välja. Mina lihtsalt soovitan proual järgmise väidetava lärmi korral kohe politsei kutsuda - selle peale proua tavaliselt turtsudes lahkub, sest ilmselt teab ta siiski ka ise, et tema jutt pole kõneväärt.